Na temelju članka 70. Stavka 2. Zakona o odgoju i obrazovanjuu osnovnoj i srednjoj školi (NNbr.87/08., 86/09., 92/10., 105/10., 90/11., 16/12., 86/12., 94/13., 152/14., 07/17., 68/18 i 98/19), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.), članka 2. stavka 1. točke 1., članka 5. i 6. Zakona o zaštiti osobnih podataka (NN br. 103/03., 118/06., 41/08., 130/11., 106/12.), te članka 58. Statuta Osnovne škole fra Kaje Adžića Pleternica, a nakon prethodnog savjetovanja s Radničkim vijećem o donošenju Pravilnika o video nadzoru, Školski odbor na sjednici održanoj dana 27.12.2019. godine donio je;

**Pravilnik o video nadzoru**

**Članak 1.**

1. Ovim pravilnikom regulirano je prikupljanje obrada i čuvanje osobnih podataka korištenjem sustava video nadzora.
2. Osnovna škola fra Kaje Adžića Pleternica (u daljnjem tekstu: Škola) koristi sustav video nadzora oko škole na adresi Školska 2, Pleternica, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničen na ispunjenje svrhe i stavka 1.ovog članka.
4. U svrhu iz stavka 1.ovog članka u obuhvatu sustava video nadzora su sva ulazna i izlazna vrata u Školi osim vrata na kuhinji, odnosno prostor oko škole koji se nalazi neposredno do ulaza i izlaza, te hodnici. Video nadzorom nisu pokriveni prostori učionica, zbornice, školske knjižnice, uredi stručnih suradnika: pedagoga, psihologa, socijalnog pedagoga, ured ravnatelja Škole, uredi tajnika i voditelja računovodstva, prostor koji koristi pomoćno tehničko osoblje i domari škole, školska kuhinja , sanitarni prostor za učenike i radnike škole.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
6. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

1. Podatci prikupljeni korištenjem sustava video nadzora nalaze se na snimaču koji je zaključan u uredu ravnatelja Škole.
2. Pristup podatcima, odnosno uvid u sadržaj nastao korištenjem sustava video nadzora, ima ravnatelj.
3. Pristup podatcima, odnosno uvid u sadržaj nastao korištenjem sustava video nadzora, moguć je isključivo preko monitora koji se nalazi u uredu ravnatelja Škole.
4. Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteni su isključivo u slučajevima određenim zakonom.

**Članak 3.**

1. Podatci prikupljeni korištenjem sustava video nadzora čuvaju se najduže 30 dana, a nakon proteka tog vremena podatci se brišu ili uništavaju na odgovarajući način.
2. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovoga članka.
3. Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**Članak 4.**

1. Ravnatelj Škole dužan je osigurati da se na vidnom mjestu pri ulasku u školu istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

**Članak 5.**

Ovaj pravilnik stupa na snagu danom objave na oglasnoj ploči Škole.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik objavljen je dana 27.12.2019. i stupa na snagu dana 27.12.2019.

Klasa:003-06/19-01/15

Urbroj:2177-31-01-01-/1-19-07

Pleternica, 27.12.2019.

Ravnatelj škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hrvoje Galić, prof.

REPUBLIKA HRVATSKA

POŽEŠKO-SLAVONSKA ŽUPANIJA

Osnovna škola fra Kaje Adžića Pleternica

Klasa:003-06/19-01/15

Urbroj:2177-31-01-01-/1-19-07

Pleternica, 27.12.2019.

Na temelju Opće Uredbe o zaštiti podataka (EU 2016/679) i članka 60. i 65. Statuta Škole, Školski odbor na 34. sjednici održanoj 27.12.2019. godine, nakon prethodnog savjetovanja sa radničkim vijećem, a na prijedlog ravnatelja Škole donio je

ODLUKU

O usvajanju Pravilnika o video nadzoru

1. Ovom Odlukom usvaja se Pravilnik o video nazoru.

2. Pravilnik o video nadzoru stupa na snagu danom objavljivanja na oglasnoj ploči škole.

3. Pravilnik je objavljen 27.12.2019. godine

4. Izmjene i dopune Pravilnika donose se na isti način i po postupku koji je predviđen za njegovo donošenje.

Predsjednica ŠO.

Jasna Kajtar